El millor cinema en valencià torna a ser protagonista de la programació cultural en el Tívoli
2025-07-24

Els amants del cinema, aquesta vegada en valencià, tenen una cita els dimecres en el Centre Cultural Tívoli de Burjassot. Gràcies a la col·laboració de l’Agència de Promoció del Valencià, dirigida per la Regidora Maria Viu, l’Institut Municipal de Cultura i Joventut, i amb el patrocini del Servei de Política Lingüística de la Universitat de València, el Cinema en Valencià gratuït torna a Burjassot.

Totes les pel·lícules programades durant els mesos d’abril i maig, els dies 13 i 27 i 4 i 18 respectivament, es projectaran a les 20 hores i les entrades podran arreplegar-se en la taquilla del Tívoli el mateix dia des d’una hora abans de la projecció.

La primera de les pel·lícules, Divergent (doblada), es projectarà el dimecres 13 d’abril. El film de ciència ficció, no recomanat per a menors de 12 anys, explica com els fundadors d’una nova civilització proven una manera de garantir una pau duradora, dividint la societat en cinc grups.

El 27 d’abril arribarà al Tívoli La famille Bélier (La família Bélier) en versió original subtitulada en valencià. En aquest cas, es tracta d’una comèdia/drama en la qual s’explica la història de la família Bélier, els membres de la qual són tots sordmuts , a excepció de Paula, de 16 anys. Ella farà d’intèrpret dels seus pares, especialment en tot allò referent al funcionament de la seua granja familiar.

El mes de maig arranca amb la projecció de Jurassic Wold (doblada), el dimecres 4 de maig. Vint-i-dos anys després del que va succeir en Jurassic Park, l’illa Nublar ha sigut transformada en un enorme parc temàtic amb versions “domesticades” d’alguns dels dinosaures més coneguts. Sembla ser el negoci del segle, però un nou dinosaure d’espècie desconeguda resulta ser molt més intel·ligent del que es pensava.

Tancarà les projeccions del mes de maig Futatsume no mado (Aigües tranquil·les), en versió original subtitulada en valencià, que arribarà al Tívoli el dimecres 18 de maig. Drama no recomanat per a menors de 7 anys que narra l’esdevenir en l’illa subtropical japonesa d’Amami on les tradicions sobre la naturalesa romanen eternes. Durant una nit de lluna plena i de balls tradicionals del mes d’agost, Ted, un xic de catorze anys, descobreix un cadàver en la mar. La seua xica, Kyoto, ho ajudarà a comprendre aquest misteriosos descobriment.